-«Նեմռայի» համերգներին համարյա միշտ հաճախել եմ, բայց ընկերացա խմբի հետ, երբ հրավիրեցին իրենց տեսահոլովակում նկարահանվելու։ Ի սկզբանե որոշված էր Last Chance To Love երգի համար տեսահոլովակ նկարել, բայց չստացվեց։ Ի վերջո նկարվեց տեսահոլովակ Train Of Despair երգի համար։ Ռեժիսորն Ինա Աբրահամյանն է։ Շատ լավ համագործակցություն էր, որի ընթացքում ընկերացանք խմբի հետ։ Անցավ որոշ ժամանակ, և ես նկարահանեցի Feet in The River երգի տեսահոլովակը։ Ընկերական միջավայր էր, ու այդ պահին ես չէի էլ մտածում, որ ի վերջո տեսահոլովակ կդառնա. ուղղակի գիտեի, որ ապագայում պետք կգա մեզ։